Lidl udvider med intelligent rullegardin

Nu kan du også putte et intelligent rullegardin i indkøbskurven, når du handler i Lidl. I denne uge introduceres det nye produkt, der ligesom kædens andre smart home-produkter kommer fra Livarno Home brandet.

Det er adskillige år siden at den tyske discount-supermarkedskæde udvidede forretningen med smart home -produkter. Sidste år udsendte de også en Zigbee 3.0 hub, der understøtter Apple HomeKit.

Det nye rullegardin vil altså med stor sandsynlighed kunne betjenes via Siri. Men Lidl er ikke specielt meddelsomme i deres omtale af produktet.

Det, vi ved, er, at op- og nedrulning (også) er muligt via fjernbetjening og knapper på selve gardinet. Det er også kompatibelt med Lidl Home app’en.

Ifølge ugens tilbudsavis fås det intelligent rullegardin i to bredder, nemlig 1 meter og 1,20 meter. Begge har en længde på 1,95 meter og koster det samme, nemlig 997 kroner. Herunder rullegardinet i avisen:

Den tyske kæde er langt fremme i afsøgningen af muligheder med teknologien. Sidste år ved denne tid kom det frem, at Lidl vil sælge og udleje en lille elbil, kaldet Elaris Finn. I første omgang i Tyskland.

Lidl udvider med intelligent rullegardin