IKEA udskyder intelligente gardiner til sommer

De skulle egentlig have været i butikkerne nu, men det er de ikke. IKEA har endda slettet sine intelligente rullegardiner fra sin hjemmeside. Ifølge bloggeren Jon Ratcliffe skyldes det at IKEA har udskudt lanceringen til midt på sommeren på grund af produktionsvanskeligheder.

Det er ellers kun knapt tre uger siden vi kunne fortælle, at de intelligente rullegardiner Kadrilj og Fyrtur kunne ses på den danske IKEA-hjemmeside.

Opdateret, klokken 13.00:

Sofie Ingvorsen fra IKEA har sendt iNPUT denne forklaring:

“Salgsstartsdatoen for KADRILJ or FYRTUR er forsinket, da vi er i gang med at implementere en forbedring i produkternes firmware, som optimerer brugen for vores kunder. Samtidig betyder den opdatering, at gardinerne vil kunne kobles til den eksisterende TRÅDFRI app frem for udelukkende at blive betjent at den tilhørende fjernbetjening.  På nuværende tidspunkt har vi ikke en ny dato for, hvornår vi forventer at sætte gardinerne til salg i Danmark, men for de fleste IKEA markeder vil det blive i løbet af 2019.”

IKEA udskyder intelligente gardiner til sommer